Лутеинизиращ хормон
Лутеинизиращият хормон (ЛХ) подтиква разпукването на зреещия фоликул, тоест овулацията и стимулира образуването на жълтото тяло. При мъжа ЛХ регулира секрецията на хормона тестостерон.

Механизъм на действие на ЛХ 
Когато доминантният фоликул достигне зрялост (около 12-ия ден от месечния цикъл), хипофизата започва да отдели голямо количество от ЛХ. Това е т.нар фоликулярна фаза – фазата, в която се развива и расте един фоликул (доминантния фоликул), съдържащ яйцеклетка. Овулацията настъпва от 24 до 36 часа след повишаването на количеството на ЛХ. Това е средно 14 дни преди края на цикъла. Това повишаване е много бързо и продължава кратко време – само 1-2 дни. Нарича се „пик на ЛХ“. След като количествата на ЛХ се увеличат, започва процеса наречен овулация, а фазата от месечния цикъл – овулаторна фаза. Под негово въздействие налягането на течността в яйчника се увеличава, което довежда до спукването на фоликула през следващите 40-48 часа.

Външни препратки 
 Зачатие – портал за семейно планиране и репродуктивно здраве

Човешки белтъци
Хормони